എതിര്കക്ഷി ഹാജരായില്ലെങ്കില് നടപടി: വനിതാ കമ്മീഷന് പാലക്കാട്: വനിതാ കമ്മീഷനില് ലഭിച്ച പരാതിയില് ചില എതിര് കക്ഷികളെ കമ്മീഷന് ബന്ധപ്പെട്ടാല് വെല്ലുവിളിക്കുന്ന സാഹചര്യം ഉണ്ടെന്നു വനിതാ കമ്മീഷന് അധ്യക്ഷ പി. സതീദേവി. കുറ്റം ബോധ്യപ്പെട്ടാല് ഇവര്ക്കെതിരെ നടപടി ഉണ്ടാകുമെന്നു കമ്മീഷന് പറഞ്ഞു. കളക്ടറേറ്റ് കോണ്ഫറന്സ് ഹാളില് സംഘടിപ്പിച്ച വനിതാ കമ്മീഷന് അദാലത്തില് സംസാരിക്കുകയായിരുന്നു അവര്. മറ്റു ജില്ലകളെ അപേക്ഷിച്ച് പാലക്കാട് ജില്ലയില് വനിതകള്ക്ക് എതിരെയുള്ള അതിക്രമങ്ങള് കുറവാണ്. അതിനാല് ലഭിക്കുന്ന കേസുകളുടെ എണ്ണത്തില് കുറവുണ്ട്. 1470 പരാതികളാണ് കമ്മീഷന് ലഭിച്ചത്. ഇതില് 1065 പരാതികള് പരിഹരിച്ചു. 405 പരാതികളാണ് ബാക്കിയുള്ളത്. ഇതില് 75 പരാതികള് ഇന്നലെ പരിഗണിച്ചു. 18 പരാതികള് പരിഹരിച്ചിട്ടുണ്ട്. ഒരെണ്ണം പോലീസ് റിപ്പോര്ട്ടിനായി അയച്ചിട്ടുണ്ട്. ബാക്കിയുള്ള പരാതികളില് എതിര്കക്ഷികള് ഹാജരാകാത്തതിനെതുടര്ന്ന് അടുത്ത സിറ്റിംഗിനായി മാറ്റിവച്ചു. കളക്ടറേറ്റ് കോണ്ഫറന്സ് ഹാളില് നടന്ന അദാലത്തില് അഡ്വക്കറ്റുമാരായ കെ.രാധിക, രമിക, അഞ്ജന, കൗണ്സിലര്മാരായ ഡിംപിള്, സ്റ്റെഫി എന്നിവര് പങ്കെടുത്തു.